Jon var en usædvanlig tilgængelig og nærværende vært, som hjalp os med lige præcis de ting, vi havde brug for. Det var dejligt at Jon var så let at få fat på og trygt for os, at han bor lige ved siden af. Jon havde sørget for at starten på ferien blev virkelig afslappende og let, da alle informationer omkring det praktiske var på plads og han havde tænkt på hvilke andre informationer vi kunne få glæde af. Ydermere stod der dejlige kolde (og varme) drikkevarer og en bid mad til os, så vi kunne ankomme til new York og føle os meget velkomne og ikke skulle ud og købe ind sent om aftenen.
Lejligheden er fuldstændig som på billederne og var perfekt for os! Luksus med både et fuldt udstyret køkken, vaskemaskine, tørretumbler, opvaskemaskine, badekar og meget mere. Der var så fint og rent og virkelig behageligt. Placeringen var optimal for os, da vi holder af at kunne gå rundt til de fleste steder, specielt at kunne gå over i central park på få minutter.
New York var varm i den uge vi var der, men Jon har en god aircondition og fire store faner og en lille ekstra, så også der har han tænkt på vores behov.
Faktisk er Jons udlejning langt bedre end et hotel for os og vi vil alle fire varmt anbefale Jons lejlighed og håber at få mulighed for at komme tilbage.